
ANFP duce reforma funcției publice în teritoriu: șase întâlniri regionale dedicate Concursului național și digitalizării administrației

Agenția Națională a Funcționarilor Publici (ANFP) organizează, în perioada ianuarie–martie 2026, o serie de întâlniri regionale dedicate instituțiilor și autorităților publice, având ca obiectiv promovarea progreselor realizate în cadrul reformei funcției publice, prin implementarea Jalonului 416 – Concurs pilot și organizarea concursului național de recrutare a funcționarilor publici, parte a Planului Național de Redresare și Reziliență (PNRR).
Evenimentele își propun să ofere o imagine de ansamblu asupra noii metode de recrutare în funcția publică realizate prin concurs naţional și a modului în care aceasta contribuie la profesionalizarea administrației publice.
În cadrul întâlnirilor, participanții vor beneficia de informații relevante și aplicate privind:
· organizarea și desfășurarea Concursului national;
· organizarea și desfășurarea concursurilor pe post;
· utilizarea și gestionarea platformei informatice de concurs;
· etapele și instrumentele specifice noii metode de recrutare;
· alte activități și inițiative derulate de ANFP în sprijinul instituțiilor publice.

Totodată, ANFP va evidenția principalele repere ale activităților derulate până în prezent, precum și beneficiile concrete ale acestora asupra dezvoltării competențelor funcționarilor publici și asupra procesului de transformare digitală a administrației publice.

Agenda evenimentelor include și prezentarea altor măsuri de reformă ale funcției publice promovate de ANFP, precum:
· soluțiile de digitalizare dezvoltate și implementate la nivelul administrației publice (E-ANFP, SIMRU);
· cadrele de competențe;
· competențele digitale necesare funcției publice moderne.

Calendarul întâlnirilor regionale:
· 29 ianuarie 2026 – Craiova
· 10 februarie 2026 – Constanța
· 17 februarie 2026 – Cluj-Napoca
· 26 februarie 2026 – Predeal
· 05 martie 2026 – Timișoara
· 24 martie 2026 – Iași.

Felix Cozma, președinte ANFP: „Prin aceste întâlniri regionale, ANFP își consolidează poziția de partener strategic pentru instituțiile publice, sprijinind tranziția către o administrație modernă, profesionistă și digitalizată, orientată spre performanță. Ne propunem să-i susținem pe colegii noștri în  aplicarea noii metode de recrutare și să valorificăm pe deplin instrumentele digitale dezvoltate de ANFP, astfel încât funcția publică să devină mai atractivă, eficientă și transparentă.” 
***
Concursul național este o activitate în implementarea Jalonului 416 Concurs pilot și organizarea concursului național de recrutare a funcționarilor publici, Reforma 3 – Modernizarea managementului resurselor umane în sectorul public, Componenta C14. Buna guvernanță, din Planul Naţional de Redresare şi Rezilienţă (PNRR).
Buget: 8.000.000 EURO
Data începerii proiectului: decembrie 2022
Data finalizării proiectului: martie 2026
Date de contact
e-mail: concurs-national@anfp.gov.ro


telefon: 0374112758 

